

ИНТЕГРИРАНА ТЕРИТОРИАЛНА СТРАТЕГИЯ ЗА РАЗВИТИЕ

Велико Търново

Габрово

Разград

Русе

Силистра

BG32

Справка за отразяване на постъпилите предложения и становища

СЕВЕРЕН ЦЕНТРАЛЕНРЕГИОН

**С П Р А В К А**

за отразяване на постъпилите предложения и становища, получени след публикуване на проекта на интегрираната териториална стратегия за развитие на Северен централен регион за планиране от ниво 2 на портала на Министерски съвет за обществени консултации и в резултат на проведените обществените консултации

| **Министерство / Администрация / Организация** | **Предложения и становища** | **Приети / Неприети** | **Мотиви** |
| --- | --- | --- | --- |
| **Министерство на туризма** | В допълнение, предлагам и няколко други допълнителни проекти, които по наша преценка биха били от съществена важност за развитието на туризма в регионален мащаб и са целесъобразни да попаднат на територията на цялата страна. Същите предлагам да се припознаят във всяка от 6-те схеми за пространствено развитие на районите от ниво 2. а именно:   1. Опазване, социализация, експониране и популяризиране на недвижими, движими и нематериални културни ценности и подобряване на достъпа до тях. 2. Насърчаване развитието на прилежаща инфраструктура към туристически обекти/атракции. 3. Провеждане и популяризиране на културни и туристически събития и фестивали. 4. Намаляването въздействието на туристическите дейности върху околната среда и ефективно управление на ресурсите. 5. Създаване на условия за развитие и популяризиране на тематични маршрути на територията на един и няколко района - за кулинарен туризъм, за велотуризъм, за планински туризъм и др. 6. Популяризиране на основни и специализирани форми на туризъм и повишаване на положителния имидж на бранд България чрез използване на ефективни маркетингови инструменти. 7. Популяризиране на малко познати и не много посещавани, но с голям потенциал за развитие туристически обекти/атракции на територията на страната (по принципа на инициативата EDEN - European Destinations of Exellence) на Европейската комисия. | За сведение |  |
| В тази връзка, предлагам на Вашето внимание някои подходящи за интервенция проекти в областта на туризма, касаещи развитието на регионалния туристически продукт и маркетинга на дестинациите, които да бъдат взети предвид в съответните  Регионални схеми за пространствено развитие на районите от ниво 2: |  |  |
| <https://ln2.sync.com/dl/3a95fc1d0/ta7i4tne-rsc7hk9v-z8wxryqh-wb7ua6s5> , допълнени текстовете : от местата за настаняване *с 10 и повече легла,* 3.7% от леглата и формира 2.3% *от приходите от нощувки* | Прието | Текстът е коригиран |
| **Министерство на културата** | В Пространствения, статистически и семантичен анализ на културното наследство на територията на всеки от районите преди третия абзац, свързан с посочване на НКЦ да се добави следния текст по райони:   1. В Северен централен район функционират 31 музея, от които 6 са регионални: РИМ - В.Търново, РИМ - Габрово, Регионален етнографски музей на открито „Еър“ — Габрово, РИМ - Разград, РИМ - Русе, РИМ - Силистра, 1 национален - Национален музей на образованието - Габрово, а останалите са общински. Националните и регионалните, музеи с оглед на тематичния си обхват оказват методическа помощ на общинските, частните музеи, музеите със смесено участие и на обществените колекции (чл. 36 от ЗКН).   2. Към текстовете:  наименованията на обектите и на археологическите резервати да съответстват на определените в приложението към чл. 50, ал 3 от ЗКН и в Регистъра на НКЦ;  думата „възстановяване“ отнесена към обектите на културното наследство, следва да отпадне, или да се замени с термина „реставрация“;  дейност „изграждане на нови недвижими културни обекти и пространства“ не присъства в ОПРР, и този текст трябва да отпадне, или да се замени с коректна формулировка относно определените в приоритетна ос 6 „Регионален туризъм“ от ОПРР допустими дейности.  няма идентифицирани и защитени по реда на националното законодателство /ЗКН/ „културни ландшафти с културни напластявания от взаимодействието на човека и природната среда“ и „културни маршрути“, поради което те следва да отпаднат от частта изброяващи обектите в т. 2.1.11.5 от текстовете; | Прието | Отразено в текста |
| **Министерство на здравеопазването** | Писмо 04-15-117/02.10.2019 – инициативи на ниво страна и здравни заведения | За сведение | Отразени са на база експертна оценка стойности по базови направления |
| Писмо 04-15-53/27.04.2020  Министерство на здравеопазването подкрепя направените в РСПР изводи и очертаните тенденции, както и конкретните изисквания за изграждането и управлението на справедлива, устойчива и ефективна здравна система, ориентирана към качество и резултати за Северен централен регион, Североизточен регион, Южен централен регион и Югозападен. | За сведение |  |
| **МВР** | **Писмо РД 2100-6221/1/27.04.2020** С писмо, рег. № 812100-2282/13.02.2020 г., на Министерството на вътрешните работи бяха дадени бележки по проектите на РСПР. Същите бележки са относими и към публикуваните понастоящем проекти на ИТСР. Съгласно изискванията на чл. 11, ал. 5, т. 9 от Закона за регионално развитие (Обн. ДВ. бр. 50 от 30 май 2008 г., последно изм. и доп. ДВ. бр. 21 от 13 март 2020 г.)(ЗРР), ИТСР следва да съдържат мерки и дейности за намаляване на риска от бедствия. Тези мерки и дейности трябва да са насочени, както към идентифицирани природни опасности и рискове от бедствия, така и към такива, произтичащи от човешката дейност.  Предвид изискванията по чл. 2, ал. 2, т. 6 и чл. 11, ал. 5, т. 9 от ЗРР, мерки за намаляването на риска от бедствия е необходимо да бъдат интегрирани при планирането на развитието на шестте региона, включително на развитието на техническата инфраструктура, индустриалните и жилищните зони на територията на тези региони. Например: развитието на индустриални зони и паркове е включено като основна мярка и инструмент за повишаване на инвестиционната привлекателност на съответните райони в шестте проекта на ИТСР. | Прието за сведение | В текстът има точка 2.10.1 Територии в риск, където са посочени основни характеристики |
| 1. По отношение на 6-те проекта на Регионални схеми за пространствено развитие на районите от ниво 2 е пренесен акцентът поставен от НКПР върху намаляването на риска само от „*природни бедствия* | За сведение | **В стратегическата част на документа има изведено** „опазване на природните ресурси и предпазване от риска от климатичните промени.“ Предвид характерът на документа в него не могат да се третират данни за пожари и земетръси и др. Такива мероприятия са елемент на Планове за интегрирано развитие на община и Планове за защита от бедствия и аварии, които всяка община разработва и текущо актуализира. |
| **Министерство на правосъдието** | В рамките на своята компетентност, Министерство на правосъдието няма бележки и предложения по проект на „Интегрирани териториални стратегии за развитие на регионите за планиране от ниво 2 за периода 2021-2027 г.“. |  |  |
| **Агенция по заетостта** | Във всяка една от представените Регионални схеми за пространствено развитие .съществуват раздели „Заетост и безработица", в които коефициентите на заетост и безработица се сравняват с другите региони и ще се актуализират по данни на  Националния статистически институт и CEDEFOP по сектори на икономиката. В тази връзка Агенция по заетостта предлага разделите да бъдат актуализирани и в съответствие със съществуващите данни от административната статистика на АЗ, които са публикувани - на интернет страницата на Агенцията на интернет адрес: <https://www.az.aovernment.ba/stats/1/>.  В допълнение следва да се вземе предвид и настоящата ситуация с разпространението на COVID-19 и текущо публикуваните (данни ([www.az.aovernment.ba/ba/news/view/6-7-e-reQistriranata-bezrabotica-v-mese!ca-na- vvveidane-na-izvvnrednoto-poloienie-3438/](http://www.az.aovernment.ba/ba/news/view/6-7-e-reQistriranata-bezrabotica-v-mese!ca-na-vvveidane-na-izvvnrednoto-poloienie-3438/)^ за нарастващата безработица в периода на извънредно положение въведено от 13.03.2020 г. Настъпилата здравна криза се очаква да доведе неизбежно до икономическа криза, включително и ръст на безработицата. | За сведение | Документът е създаден, съгласно Договор за изпълнение в края на 2019 г. и в цялост е боравил с налична информация към момента. За документите от този вид е допусната процедура по актуализация. |
| **Министерство на образованието и науката** | Писмо 0213-26/5,02,.2021 и 0213-35/12.02.2021 За приоритизиране на обекти на МОН за периода 2021-2027 | Прието | Отразени са обектите и изискванията в Приложение |
| **МОСВ-РИОСВ Велико Търново** | Писмо 65(7)/29.01.2021 относно поправки в текст на стр. 19 депо Севлиево и стр.20 депо за строителни отпадъци с. Леденик | Прието | Поправките са отразени в текста. |
| **ДА „Безопасност на движението по пътищата“** | В тази връзка, считаме за целесъобразно да предложим в ИТСРРП на ниво 2, стратегическите приоритети и цели, с отношение към транспортна свързаност и градска среда, **да бъдат допълнени с аспекта на БДП като приложима за страната държавна политика, разработена в единна стратегическа рамка за всички териториални и йерархични нива**. Допълнението би могло да включва референции към подкрепа за устойчив транспорт (обществен транспорт, велосипеден транспорт, електромобилност, интермодалност и т.н.); инфраструктурни мерки за пътна безопасност и защита на уязвимите участници в движението (пешеходци и велосипедисти); превенция на риска от ПТП; подобряване на готовността на институциите да реагират в случай на инциденти; повишаване на осведомеността за безопасно придвижване; подкрепа за разработване и внедряване на интелигентни системи в помощ на пътното движение и управлението на трафика; и други акценти, свързани с развитието на устойчива градска мобилност. | За сведение | Някои от предложенията за допълнения фигурират в текстовете към съответните стратегически приоритети. |
| **Областна администрация Габрово** | Стр. 12 – Водни ресурси   * Язовир Александър Стамболийски не се използва за водоснабдяване на населението. * Не е включен язовир „Христо Смирненски“ – Габрово - предназначен за питейно и промишлено водоснабдяване на Габрово и 23 селища в района. | Прието | Отразено в документа |
| Стр. 19 – Отпадъци  Регионалното депо за неопасни и опасни отпадъци – Севлиево разполага и с три броя клетки за битови, строителни и производствени отпадъци. | Прието | Допълнено в документа- По проект „Прилагане на децентрализиран модел за управление на био-отпадъците, включително изграждане на необходимата техническа инфраструктура – система за разделно събиране и съоръжение за рециклиране на събраните био-отпадъци“, финансиран от Оперативна програма „Околна среда 2014 – 2020 г.“ са изградени две съоръжения за компостиране в общините Дряново и Севлиево, както и 3 площадки за компостиране на място |
| Стр. 30 и следващите  В текста, респективно в направените изводи и коментари, има объркване между броя на общините в СЦР – 36 и броя на градовете – 39 | Прието | Нанесена корекция |
| Стр. 47  Според приетата Концепция за туристическото райониране на България територията на СЦР е обхваната от 2 туристически района - Старопланински туристически район с център гр. Велико Търново и Дунавски туристически район с център гр. Русе. За тяхното управление, съгласно изискванията на Закона за туризма, са създадени организации за управление на туристическите райони (ОУРТ). В тази връзка е необходимо да се работи в посока сътрудничество с/между двете ОУТР и реализиране на общи проекти и инициативи, кореспондиращи с визията и целите на ИСТР, а не да се препоръчва „за новия програмен период 2021-2027 година да има изготвена районна стратегия за развитие на туризма“. | Не се приема | * Мотив: Двата туристически района включват територии от трите северни региона |
| Стр. 59  В България е нормативно осигурена и вече се прилага системата на дуалното професионално образование и обучение като ключов инструмент за осигуряване на млади квалифицирани специалисти, които от училището влизат директно на пазара на труда и допринасят за икономическия растеж. За да имаме реален поглед върху състоянието на този система и да се проследят тенденции и въздействие е необходимо се направи конкретен анализ на прилагането на дуалното обучение в СЦР по области/общини - напр. брой на участващите училища, брой на паралелките с дуално обучение, видове професии/специалности от професии, брой на участващите фирми, брой на учениците и др.   * В тази част е подходящо да се отразят и възможностите, които дават лицензираните от Националната агенция за професионално образование и обучение (НАПОО) центрове за професионално обучение – общ брой, разпределение по общини/области, брой на професиите и специалностите, по които се предлага обучение и др. | Прието  Прието | Дадена таблица в Анекс 2 – Приложения  Допълнено в текст и дадено в приложенията |
| Стр. 104  По инициативата WiFi4EU е отчетено „....а най-много общини са спечелили финансиране в област В.Търново“, което не е вярно. В област Габрово спечелили финансиране са 100% от общините, което е видно от таблицата по-горе. | Прието | Текстът е прецизиран |
| Стр.117  „За Северозападният?! район от ниво 2 тези територии (общини) .. | Прието | Допусната техническа грешка. Коригирано. |
| Стр. 118  По отношение на защитените територии липсва анализ. Информацията е синтезирана в две изречения, без конкретика за СЦР. | Не се приема | Не е необходимо информацията да се преповтаря. На стр.21 и 22 в проекта е даден искания подробен анализ |
| Стр. 125  В силни страни е необходимо е да се прецизира направения извод „Добре развита лека промишленост: хранително-вкусова, шивашка и текстилна, преработвателна?! промишленост, мехатроника, керамика?!; химическа промишленост, корабостроенето?!, машиностроенето, металообработването и производството на военна техника?!“;, в съответствие с класификациите на икономическите отрасли (Национален статистически институт) и спецификата на СЦР. | Прието | От текстът е премахнат израза “лека“ |
| Стр. 126  Във възможности да се добави изграждането на тунел Шипка. | Прието | Добавено в текста |
| Стр. 153  Изграждане на язовир „Бяла”, чието строителство е замразено – предвижда ли се такова в регионални прединвестиционни проучвания за водоснабдяване и канализация? | Отчетено | Премахнато от текста. Няма информация от РПП, които са в процес на работа. |
| Стр.133  Специфична цел 1.2. Изграждане на иновационна среда и мрежи за ново развитие  При формулиране на мерките да се има предвид:   * Технически университет Габрово изпълнява два проекта, свързани с тематична област на Иновационната стратегия за интелигентна специализация „Мехатроника и чисти технологии” - BG05M2OP001-1.002-0023 Център за компетентност "Интелигентни мехатронни, eко- и енергоспестяващи системи и технологии", BG05M2OP001-1.001-0008 Център за върхови постижения "Национален център по мехатроника и чисти технологии"; | Отчетено | Има го разписано в мерките по Специфичната цел |
| В документа територията на област Габрово е различна напр. 1 896 кв. км на стр. 5 и 2023,5 кв.км. на стр. 117 | Приема се | Техническа грешка Вярната площ е 2023 км2 |
| **Оперативна програма Околна среда** | . С цел по-голяма точност на представената информация, предлагаме текстът на стр. 19, свързан с изградени съоръжения за третиране на отпадъци на територията на регион Севлиево, Дряново и Сухиндол, да бъде допълнен със следното: „Със средства на ПУДООС в момента се изгражда инсталация за предварително третиране на смесено събрани битови отпадъци, а със средства на ОПОС 2014-2020 г. – компостираща инсталация за разделно събрани зелени и биоразградими битови отпадъци.“ | Приема се | Допълнено в текста |
| С цел по-голяма точност на представената информация, предлагаме текстът на стр. 19, свързан с регионално депо – Русе да бъде допълнен със следното: „Със средства на ОПОС 2014-2020 г. се изгражда анаеробна инсталация за разделно събрани зелени и биоразградими битови отпадъци.“ | Приема се | Допълнено в текста |
| . С цел актуалност на представената информация, предлагаме текстът на стр. 19, касаещ регионално депо Бяла да придобие следната редакция: „През 2019 г. са въведени в експлоатация регионално депо, сепарираща и компостираща инсталация | Приема се | Допълнено в текста |
| С цел допълване и конкретизиране на информацията в аналитичната част на раздел 2 по отношение на сектор ВиК предлагаме преди абзаца „Разработените регионални генерални планове за ВиК планират развитието на инфраструктурата в Северния централен район, а конкретните проекти за финансиране се определят със съответните регионални прединвестиционни проучвания (РПИП)“ да се добави следната информация „Със средства от ЕСИФ през периода 2014-2020 г. са финансирани следните ВиК проекти разработване на РПИП за териториите на ВиК Велико Търново и ВиК Габрово, разработване на РПИП и изграждане на инфраструктура за териториите на ВиК Русе и ВиК Силистра, както и изпълнение на ВиК проект за община Тутракан“. | Приема се | Допълнено в текста |
| . Обръщаме внимание, че с цел актуалност на данните в документа, на стр. 17 текстът „Предстои одобряване и финансиране на проект за „Изграждане на ПСОВ – Тутракан” следва да се промени предвид наличието на сключен административен договор за БФП за строителство на ПСОВ и доизграждане на канализационна система между УО на ОПОС и община Тутракан през април 2018 г. В допълнение корекции следва да бъдат нанесени и в текста на същата страница „Предстои реализиране на вече одобрен проект за реконструкция на канализационната мрежа, свързана с превключване на колекторите и отвеждане на отпадъчните води за пречистване в ГПСОВ – Русе“, тай като между ВиК Русе и УО на ОПОС е сключен административен договор за БФП за изграждане на необходимата инфраструктура през юли 2019 г. | Приема се | Допълнено в текста |
| . На стр. 153 са представени следните мерки за реализиране на трансгранично сътрудничество: „Съвместни мерки за предотвратяване замърсяването на въздуха чрез по-ефективно използване на ресурсите“ . Текстът следва да се прецизира или да отпадне. В екологичния анализ на Стратегията, в сектор „Въздух“ е включено само замърсяването с ФПЧ. Съгласно изследванията и националните стратегически документи, замърсяването с ФПЧ се адресира с основна мярка намаляване на замърсяването от битово отопление и допълващи мерки – транспорт и зелени зони. Допълнителни мерки са идентифицирани в Общинските планове за КАВ, които са насочени към територията и отразяват спецификите на конкретната община. В анализа не е идентифициран като източник на замърсяване индустриално или друго производство. Ефективното използване на ресурсите се реализира в производствените предприятия, като водещата роля е на бизнеса. В тази връзка не става ясно по какъв начин по-ефективното използване на ресурсите ще доведе пряко до предотвратяване замърсяването на въздуха, в конкретния казус от ФПЧ, както и какво е естеството на тези мерки и как могат да се прилагат трансгранично | Приема се | Текстът е отпаднал |
| Обръщаме внимание, че в представените на стр. 159 индикатори за наблюдение и оценка липсва индикатор за сектор околна среда | Приема се | Допълнено с „Разходи за придобиване на ДМА с екологично предназначение. |
| Не е отразено предложение на УО на ОПОС за включване на текст по отношение на липсата на предвидени мерки за ВиК инфраструктурата, представен по първия проект на документа, а именно: „Дейностите по тази специфична цел са насочени и към изпълнение на мерките за реконструкция и изграждане на ВиК инфраструктурата. По отношение на водоснабдяването се предвижда извършване на оценка на нивото на течовете по водоснабдителната система и изготвяне на план с действия за намаляване на течовете. Въз основа на оценката и плана ще се изграждат нови и реконструират съществуващи водоснабдителни мрежи, като в резултат от осъществяването им ще се подобри качеството на средата за живот в района. Приоритетни ще останат дейностите по управление на отпадъчните води и повишаването на свързаността на населението с пречиствателни станции за отпадъчни води, при подобряване на технологиите на пречистване и постигане на съответствие с изискванията на националното и европейското законодателство.“ | Приема се | Отразено в Приоритет 3, Специфична цел 3.3 |
| **Областна администрация Русе** |  |  |  |
| **Община Иваново** | Допусната е техническа грешка на стр. 66 от Проекта, като е пропуснато да се посочи броят на населението на Община Иваново – 8455 души към 15.03.2020 г | Приема се | Поправено, но с населението на селото 758 души |
| Област Русе отстъпва пред областите Велико Търново и Габрово по показателя туризъм. Имайки предвид географското разположение и природните забележителности на Област Русе, както и най-високият брой на съдържащи се в областния център дунавски общини, е необходимо да се предприемат мерки за повишаване туристическата привлекателност на района. Това може да се постигне както посредством подобряване свързаността между град Русе и периферните общини, така и чрез стимулиране на способите за трансгранично сътрудничество.  В този смисъл могат да се предприемат мерки за по-добра осведоменост на туристите на областно ниво за природните феномени, включени в територията на Община Иваново – Ивановски скални манастири, Средновековна крепост „Червен“, Природен парк „Русенски Лом“. Община Иваново изразява готовност да съдейства за облагородяване и популяризиране на посочените туристически дестинации на областно равнище. | За сведение | Предложението е уместно и следва да се отнесе към предложената за разработване Регионална стратегия за развитие на туризма. |
| **Областна администрация – Русе** | В Резюме, стр.1, трети абзац отдолу нагоре, последно изречение: вместо „Търговище“ да се чете „Силистра“; | Приема се | Поправена техническа грешка |
| На стр. 19, 4-ти абзац отдолу нагоре – „На Регионално депо – Русе депонирането на отпадъци от общините Бяла, Две могили, Борово, Ценово и Опака.“ да се чете: „На Регионално депо – Русе се депонират отпадъци от общините Русе, Ветово, Иваново, Сливо поле и Тутракан.“ | Приема се | Текстът е допълнен |
| На стр. 53, таблица 18 – данните за болнични легла са за областните центрове в Северозападен район; | Приема се | Поправена допусната техническа грешка |
| На стр. 126, Възможности, 3-то предложение – „Доизграждане на автомагистрала „Хемус” и скоростен път Русе-Маказа в прогнозния период“, да се чете: „Доизграждане на автомагистрала „Хемус” и изграждане на автомагистрала Русе – Велико Търново“, както е отразено на стр. 147, Доизграждане на транспортната инфраструктура, предложение 2-ро. | Приема се | Изпълнено |
| **Регионално управление на образованието – Русе** | Професионално образование и обучение:  Текстът „внедряване на обучение чрез работа (дуална система на обучение)“ не е коректен, тъй като тази форма на обучение вече е внедрена в системата на училищното образование. Текстът може да се коригира по следния начин: „увеличаване на броя на учениците, включени в обучение чрез работа (дуална система на обучение)“ | Приема се | Текстът е преработен заедно с отразяване бележките на ОА Габрово |
| Средищни и защитени училища и детски градини:  уточнение към текста „Необходимите средства за целодневна организация на учебния ден и за хранене в столовете в средищните училища се осигуряват по Оперативна програма „Развитие на човешките ресурси“, финансирана от Европейския социален фонд, а при необходимост и от бюджета на МОН. Важно е да се уточни, че финансирането на целодневната организация на учебния ден в средищните училища по проект BG051PO001-3.1.06 „Подобряване на качеството на образованието в средищните училища чрез въвеждане на целодневна организация на учебния процес“ обхваща периода от 2011 г. до 2015 г. След приключване на дейностите по този проект, финансирането на целодневната организация на учебния процес във всички училища е изцяло със средства от държавния бюджет, които се разпределят между първостепенните разпоредители с бюджет, финансиращи училища. (Наредба за финансирането на институциите в системата на предучилищното и училищното образование). | Приема се | Отразени промени в текста |
| **Национален военен университет „Васил Левски" - гр. Велико Търново** | В СЦР са разположени 5 университета: Русенски университет „Ангел Кънчев" Технически университет — Габрово, Великотърновски университет „Св. св. Кирил и Методий" Военен университет във Велико Търново и Стопанска академия „Димитър Ценов" в Свищов. "  Предлагаме да се изпише пълното наименование - Национален военен университет „Васил Левски" в гр. Велико Търново | Прието | Изпълнено |
| „За Северен Централен район, където в държавния сектор е съсредоточен едва 1% от персонала в НИРД и се концентрират 0.2% от разходите в държавния сектор и 5.3% от разходите на предприятията, ключова задача е по­нататъшното развитие и укрепване на регионалното управление на иновациите, както и установяването на сътрудничество с различните институции за развитие на региона. Специален фокус на интервенциите ще бъде разработването и въвеждането на иновативни продукти, процеси и бизнес модели, целящи повишаване на ресурсната ефективност на икономиката, както и подпомагането и внедряването на иновации, адресиращи все още високата въглеродоинтензивност на икономиката. "Да се допълни така: Към думите „Специален фокус на интервенциите (подчертано в текста) да се добави следния текст:„.... укрепване на иновационния потенциал на ключовата и уникална научна инфраструктура в СЦР, като например Център за компетентност „Квантова комуникация, интелигентни системи за сигурност и управление на риска“ | Приема се | Изпълнено |
| Към планираните мерки, които ще бъдат подкрепени, да се допълни текстът на две от мерките, както следва:  Мярка: - Създаване на центрове за върхови постижения, регионални и местни лаборатории за технологични изпитвания, и др.; да стане:  - Създаване и развитие на центрове за върхови постижения, центрове за компетентност, регионални и местни лаборатории за технологични изпитвания, и др., като ключови елементи на научната инфраструктура на Република България; | Прието | Изпълнено |
| Мярка: - Стимулиране на сътрудничеството между научните организации, публичния и частния сектор от региона и извън него;  да стане: - Стимулиране на сътрудничеството между научните организации, публичния и частния сектор от региона и извън него и развитие на центрове за трансфер на технологии | Прието | Изпълнено |
| **Община Лясковец** | Отчитайки особеностите на историческия формирания агломерационен ареал Велико Търново - Горна Оряховица - Лясковец, считаме за важно да се дефинира агломерационния ареал Велико Търново с територия от три общини Велико Търново - Горна Оряховица - Лясковец; | Не се приема | Т.нар. агломерация „Турголяс“ отдавна не съществува. Така показаното агломерационно ядро ВТ и неговият ареал са определени с НКПР и потвърдени от актуализацията ѝ. |
| Предложение за нова мярка: Изграждане на нова индустриално-логистична зона (индустриален парк в близост до летище Г. Оряховица) между Горна Оряховица и Лясковец, с цел генериране на икономически растеж и работни места и стимулиране на инвестиции в производства и услуги с висока добавена стойност | Приема се | Предложението е вмъкнато към специфична цел 1.1 |
| Предложение за нова мярка към 3.5.2: Създаване на офис/представителство за подкрепа за достъп до финансови инструменти - Фонда за градско развитие за Северна България | Не се приема | Дейността ще се извършва от новите Регионални съвети |
| Предложение за нова мярка към 3.5.3: Обособяване на функционална длъжност „Мениджър партньорства" към областните администрации/район за координация на интегрирани проекти или интегрирани териториални инвестиции (това е работеща практика в много европейски страни с цел ефективно управление на регионални партньорства, които са ключови за прилагане на инструментите на политиката за регионално развитие.) | Не се приема | Дейността ще се извършва от новите Регионални съвети |
| Предложената визия за ВИЗИЯ ЗА СЕВЕРЕН ЦЕНТРАЛЕН РАЙОН — бързо и устойчиво развиващ се европейски район, интегрална част от Дунавското пространство, където младите хора виждат своето бъдеще и личностна реализация.  Предлагаме Визията за северен Централен район да бъде , разширена и допълнена по следния начин: Динамичен, иновативен и устойчиво развиващ се европейски район, интегрална част от Дунавското пространство, осигуряващ добро качество на живот, където младите хора виждат своето бъдеще и личностна реализация. | Не се приема | Тя е потвърдена от проведената анкета, а и допълнението е обобщено във Визията |
| Обем по МУ -Обща оценка на необходимите ресурси за реализация на стратегията, конкретизирана по години съобразно оптималния график за изпълнение на проектните идеи | Прието | има я окончателният материал |
| Индикатори за наблюдение и оценка | За сведение | Съществуват в цитираният материал |
| Индикативен списък на важни за региона за планиране от ниво 2 проектни идеи с индикативни бюджети и оптимален график на изпълнение | Приема се | Съществува е окончателният материал на ИТСР |
| **Община Свищов** | Стр.10 ТЕКСТА: „Държавната компания за индустриални зони вече има действащ проект - Свободна зона Русе, и подписан меморандум за изграждане и развитие на нова индустриална зона в община Горна Оряховица." ДА СЕ ЗАМЕНИ С: „Държавната компания за индустриални зони вече има действащ проект - Свободна зона Русе и „Дунавски индустриален технологичен парк - Свищов" ЕАД, а както и е подписан меморандум за изграждане и развитие на нова индустриална зона в община Горна Оряховица." | Приема се | Изпълнено |
| Стр.60  ТЕКСТА: „Професионалните гимназии са разположени предимно в областните административни центрове и в по-големите общини: Велико Търново, Габрово, Разград, Русе, Силистра, Севлиево, Горна Оряховица., където е концентриран по-големият брой ученици." ДА СЕ ЗАМЕНИ С: „Професионалните гимназии са разположени предимно в областните административни центрове и в по-големите общини: Велико Търново, Габрово, Разград, Русе, Силистра, Свищов, Севлиево, Горна Оряховица., където е концентриран по-големият брой ученици." Обосновка: В Свищов функционират две професионални гимназии, а именно Професионална държавна търговска гимназия „Димитър Хадживасилев" и Свищовска професионална гимназия „ Алеко Константинов ". ДТГ "Димитър Хадживасилев" е първото професионално училище в България. ПГ по ЛПС — гр. Свищов съществува под  това име от 2002г. Училището е създадено като СПТУ по ЛПС - гр. Свищов на база съществуващите дотогава две училища: СПТУ по строителство "Пеньо Пенев " - гр. Свищов и СПТУ по лека промишленост - с. Алеково. Считаме, че традициите на Свищов в областта на образованието ни нареждат сред първенците в страната по качество на образование и е обидно при наличието на две професионални училища Свищов да не бъде споменат. | Приема се | Изпълнено |
| Стр.98 ТЕКСТА: „Изграждането на газопроводното отклонение до Свищов, предвидено за завършване през 2020г. ще даде възможност за газифициране на други общини от СЦР." ДА СЕ ЗАМЕНИ С: „Изграждането на газопроводното отклонение до Свищов, предвидено за завършване през 2020 г. ще даде възможност да се изгради на територията на община Свищов газов хъб, от който в последствие да се газифицират и други общини от СЦР и СЗР". | Не се приема | Мотиви Газовите хъбове представляват газови разпределителни центрове, чието изграждане цели осигуряването на ефективна либерализация на пазара на газ и създаването на ликвиден конкурентен газов пазар. Те могат да бъдат физически или виртуални, с национално или регионално значение и в този смисъл подобно предложение в случая е нереалистично. |
| Стр.133 Тук следва да се добави изпълнение на следните дейности: - „Развиване на „Дунавски индустриален технологичен парк - Свищов" ЕАД" Обосновка: Община Свищов институционализира „Дунавски индустриален технологичен парк - Свищов " ЕАД. които има потенциал да допринесе за постигане на целите на Приоритет 1 ,,Икономически подем и трансформация", Специфична цел 1.1 „Провеждане на ефективна политика за привличане на инвестиции ". За целта Община Свищов има сключен Меморандум за сътрудничество с Министерството на икономиката, Българска агенция за инвестиции (БАИ) u „Национална компания индустриални зони" ЕАД (НКИЗ) за съвместна работа u максимално бързо и ефективно развитие на  „Дунавски индустриален технологичен парк - Свищов ". Изграждане на съпътстваща на индустриалния парк инфраструктура. Предпоставки: - налична ж.п. инфраструктура: - развита пристанищна инфраструктура с площ 300 хил.м2, която съчетава речен, сухопътен и ж.п. транспорт; - функционираща фериботна линия между градовете Свищов-Зимнич /Румъния/: - функциониращ граничен КПП. Преките ползи ще бъдат свързани основно с икономическия принос - създадени работни места, повишен стандарт на живот и т.н. | Приема се | Добавено в текста |
| Стр.148 В предвидените мерки да се включат следните мерки: Модернизиране на пристанищната инфраструктура в Свищов, в т.ч.:  \* изграждане на специализирани терминали за обработка на контейнерни товари, зърнени храни, течни и насипни товари и др.;  \* модернизиране на довеждащата инфраструктура, в т.ч. тази за обслужване на пътници. Освен генерални, насипни и Ро-Ро товари на пристанище - Свищов се обслужват и пътници. | изпълнено само за модернизация на пристанище Свищов, | Текстът в „т.ч. … другото не се приема. Мотив- Не може в мерките, където другите са описани кратко тук да описваме и контейнерите и т.н. -то е ясно.  Довеждащата инфраструктури служи и за пътниците-няма нужда отделно до се пише. В анализа е отбелязано, че се обслужват и пътници. |
| Стр.148 Към текста: „Подобряването на свързващата инфраструктура с регионална значимост се фокусира върху ограничаването на вътрешнорегионалните различия и предоставянето на равен достъп до услуги. Това е свързано основно с рехабилитация на II-ро и III-то класна пътна мрежа и общинската пътна мрежа." Да се добави текста: „..., в това число да се извърши рехабилитация и ремонт на третокласен път Драгомирово-Овча Могила (Е83)". | Не се приема | Пътят е Общински, а рехабилитацията е залегнала в последния израз на целта |